# Ankoras

### Straipsnis iš Vikipedijos, laisvosios enciklopedijos.

13°26′N, 103°50′E(G)

Ankor Vatas

Ankoras – didžiulis šventyklų, rūmų, vandens telkinių ir kanalų kompleksas Kambodžoje, netoli Siemreabo miesto. Pats didžiausias religinis statinių kompleksas pasaulyje. Pastatytas džiunglėse IX-XIII amžiuose, klestint feodalinei khmerų valstybei. Dabar turi istorinio draustinio statusą, priklauso pasauliniam UNESCO kultūros paveldui. Išlikę dviejų sostinių griuvėsiai: Jašodharapura (įkurta IX a. pabaigoje) ir Ankor Thomas (XII a. pabaiga – 1432 m.); jos buvo kvadratinio plano, užima apie 9 km², pagrindinė šventykla – Bajonas. Pagrindinė puošmena – Ankor Vato šventykla, skirta dievui Šivai ir statyta kaip vieno valdovų kapas.

Apsaros (dangiškosios deivės)

Ankore yra akmens terasos – medinių rūmų cokoliai, taip pat brahmanų ir budistų šventyklos-kalnai (laiptinės piramidės): didžiausias jų – Ankor Vatas (apie 1113–1150 m.) su turtinga skulptūra, griežto geometrinio išplanavimo, didingos harmoninės kompozicijos (šventyklą-kalną supa galerijos su kolonadomis, vartų paviljonais ir kampiniais bokštais). Keturios pagrindinės Ankor Thomo gatvės veda nuo miesto vartų link centro – Bajono šventyklos, kuri turi 54 bokštus, be to, yra 5 bokštai virš vartų su didžiuliais (iki 2,4 metro) veidais. Šventyklų sienas puošia daugybė reljefų – akmeniniai lankai virš durų, piliastrų, dailios deivių (apsarų) figūros. Ankor Vato ir Bajono galerijose įspūdingai pavaizduotos kovų scenos ir kasdienybė, liaudies buitis, gyvūnija rūmų terasose ir kt.

| Vikiteka: Ankoras – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../a/n/k/Ankoras.html"

Kategorijos: Istoriniai miestai | Kambodža

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Latina
- Bahasa Melayu
- Nederlands
- Polski
- Português
- Русский
- Svenska
- ไทย
- Türkçe
- 中文